**הכתבה שצריכה לעלות במלואה בעמוד הכנס משמאל למעלה**

1. <https://alondon.net/הנשיא-ריבלין-נפגש-עם-מנהיגי-הקהילות/>
2. <https://alondon.net/breakthrough-president-rivlin-meets-global-israeli-leadership/>

**כנס ירושלים 26-28 בדצמבר 2017**

הכנס הרביעי שלנו והשני בישראל יהווה אירוע היסטורי ופרשת דרכים בתהליך ההכרה של מדינת ישראל ומוסדותיה הלאומיים בישראלים החיים בתפוצות כבשר ובשרה ומרכיב בחברה הישראלית. במסגרת הכנס שיתקיים בין כתלי משרד החוץ והכנסת ואשר יכלול גם מפגש עם נשיא המדינה ראובן (רובי) ריבלין במשכנו, נתרכז בדיונים מעוררי השראה על תפקידה של התפוצה הישראלית בקשר שלה למדינת ישראל וכמגשרת בין העולם היהודי למדינה היהודית. אחרי כמעט 70 שנות עצמאות, ברור לנו שעלינו, מנהיגי ופעילי קהילות, לקחת לידינו את המושכות ולפעול למען שימור הזהות הישראלית וטיפוחה למען הישראלים החיים מעבר לים.

**מטרת הכנס**

לקיים דיונים בנושאים שעל סדר היום ולצאת בדרישה לקבל את הקהילות הישראליות בתפוצות כחלק בלתי נפרד מהעם היהודי ולהכיר בתפוצה הישראלית כנכס של מדינת ישראל. הכנס יקדם בין השאר, בינוי קהילות ויצירת קשרים והתמודדות משותפת בבנין זהות והמשכיות ישראלית ויהודית בקרב בני הדור השני והשלישי, חיבור תרבותי וחינוכי, בנית רשת עסקית ויזמות חברתית עולמית ועידוד שתופי פעולה של ישראלים פורצי דרך, כמו גם פעילויות משותפות בתחום ההסברה והתמודדות עם אנטישמיות גואה.